
32.
Par Ogres novada pašvaldības budžeta līdzekļu piešķiršanu sakrālā mantojuma celtņu saglabāšanai 

Saskaņā ar Ogres novada pašvaldības 2025. gada 25. septembra saistošajiem noteikumiem Nr. 26/2025 “Par Ogres novada pašvaldības konkursu “Sakrālā mantojuma celtņu saglabāšana Ogres novadā” 2026. gada 9. aprīlī tika izsludināts pieteikumu iesniegšanas konkurss  baznīcām un to draudzēm, kas darbojas Ogres novada administratīvajā teritorijā ar mērķi saglabāt un attīstīt valsts un vietējās nozīmes kultūras pieminekļus – baznīcas, kā arī sakrālo mantojumu. (turpmāk – Konkurss). 2026. gadā kopējais projektu realizācijai pieejamais pašvaldības finansējums Konkursa 2. kārtas ietvaros ir 7 180,51 EUR (septiņi tūkstoši viens simts astoņdesmit euro 51 cents). Konkursa vērtēšanas komisija ir saņēmusi un izvērtējusi divus iesniegumus.
Pamatojoties uz Ogres novada pašvaldības domes 2025. gada 25. septembra saistošo noteikumu Nr. 26/2025 “Par Ogres novada pašvaldības konkursu “Sakrālā mantojuma celtņu saglabāšana Ogres novadā” 28. punktu,

balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. [bookmark: _Hlk135465120]Apstiprināt Ogres novada pašvaldības (turpmāk – Pašvaldība) sakrālā mantojuma celtņu saglabāšanai vērtēšanas komisijas izvērtētos un finansējuma saņemšanai izvirzītos iesniegumus un finansējuma saņemšanai izvirzītās sakrālā mantojuma celtnes, piešķirot tiem finansējumu 6000,00 EUR (seši tūkstoši euro) apmērā, saskaņā ar pielikumu.
2. Šā lēmuma 1. punktā minēto finansējumu piešķirt no Pašvaldības 2026. gada budžeta valdības funkcijas 08.4001.
3. Uzdot Pašvaldības Centrālās administrācijas Juridiskajai nodaļai organizēt līgumu sagatavošanu un slēgšanu ar finansējuma saņēmējiem par finansējuma piešķiršanu un izlietošanu.
4. Kontroli par lēmuma izpildi uzdot Ogres novada pašvaldības izpilddirektoram.

Atbilstoši Administratīvā procesa likuma 70. panta pirmajai un otrajai daļai administratīvais akts stājas spēkā ar brīdi, kad tas paziņots adresātam atbilstoši Paziņošanas likuma 8. panta trešajai daļai, kas noteic, ka dokuments, kas paziņots kā ierakstīts pasta sūtījums, uzskatāms par paziņotu septītajā dienā pēc tā nodošanas pastā.
Lēmumu var pārsūdzēt viena mēneša laikā no tā spēkā stāšanās dienas Administratīvajā rajona tiesā attiecīgajā tiesu namā pēc pieteicēja adreses (fiziskā persona - pēc deklarētās dzīvesvietas, papildu adreses vai nekustamā īpašuma atrašanās vietas, juridiskā persona - pēc juridiskās adreses).

